Nuværende medlem af Regionsrådet, den 39. årige Ole B. Sørensen fra Gedsted skal sammen med folketingsmedlem Birgitte Josefsen kæmpe om posten som Venstres spidskandidat i valget til Regionsrådet. Begge har i dag meddelt, at de er klar til at tage kampen op mod socialdemokraterne om magten i regionen, når valget løber af stablen om halvandet år. Ole B. Sørensen sad i Europaparlamentet fra 2001 til 2004. Han blev i 2006 valgt ind i Regionsrådet og byrådet for Vesthimmerlands Kommune, mens Birgitte Josefsen er Venstres sundheds- og forebyggelsesordfører i Folketinget. Medlemmerne af Venstre i Nordjylland skal den 24. april i Bierstedhallen tage stilling til om Ole B. Sørensen eller Birgitte Josefsen skal være spidskandidat. - Vi satser klart på at blive Nordjyllands største parti - akkurat som vi er det på landsplan. Vi vil ikke bare vinde valget, vi vil også skabe alliancer og samarbejde bredt i regionsrådet efter valget. Først og fremmest er det en målsætning at skabe der bredest mulige borgerlige valg-forbund, så vælgerne får et reelt valg. Men vi vil også stå for en politik, som kan samle Nord-jylland, siger regionsformand for Venstre Erik Hovesen.

Opsummering:
Venstres medlem af Regionsrådet, Ole B. Sørensen, er klar til at blive partiets spidskandidat ved det kommende Regionsrådsvalg. Han skal kæmpe om den eftertragtede post med folketingsmedlem for partiet Birgitte Josefsen.